Dobý deň, takto online Vám indikáciu k hysterektómii nedám. Konečné rozhodnutie je aj tak na Vás. Skonzultujte to s Vašim obvodným gynekológom, ktorý pozná všetky výsledky a informácie, či okolnosti a najobjektívnejšie sa Vám vie vyjadriť. Endometriálny korpusový polyp bez atypií nie je indikáciou k hysterektómii. H-SIL sa dá riešiť najprv aj menej radikálne a to konizáciou. Záleží aj od Vašich subjektívnych ťažkostí. Keď ste však už po konizácii a pretrváva nález, je vhodné rozmýšľať o realizácii rekonizácie, prípadne podľa nálezu aj amputácie krčka maternice. Netvrdím však, že to raz aj tak neskončí hysterektómiou. Všetko Vám však hovorím iba v teoretickej rovine.